Uansett hvordan man beskriver årene som er gått etter at John Arne Riise ble solgt fra Aalesund til Monaco i august 1998, så skal det godt gjøres å unngå ordet «turbulent».
Stemningen var riktignok idyllisk da John Arne signerte for den franske toppklubben. Han hadde som 16-åring debutert på A-laget til Aalesund, som på den tiden var et lite profilert lag i 1. divisjon.
Monaco betalte ni millioner kroner i overgangssum, og AaFK sikret seg 25 prosent av videresalg. Alle virket fornøyde, og det rant mer penger inn i AaFK-kassa da stortalentet ble solgt videre til Liverpool for 55 millioner kroner sommeren 2001.
De store problemene startet i mars 2002 da lillebror Bjørn Helge havnet i en bitter strid. 18-åringen sykemeldte seg da AaFK-ledelsen stoppet mulige overganger til Leeds og Manchester City fordi de angivelig krevde for mye i overgangssum.
Spilleren selv nektet å spille mer for AaFK og forsøkte seg i Viking uten å få spille på noe annet enn reservelaget i Stavanger.
– Jeg kommer aldri til å spille for Aalesund igjen.
som klubbløs før jeg blir Bosman-spiller, sa Bjørn Helge sommeren 2002.